METEO. ANM anunță cod portocaliu de furtună în mai multe localităţi. Județele vizate.
ANM anunță cod portocaliu de furtună în mai multe localităţi din țară. Județe precum Suceava și Vrancea vor fi afectate de vijelii și ploi torenţiale. ANM: Cod galben de averse, descărcări electrice și intensificări ale vântului, în județul Vâlcea.
Meteorologii au emis, marți, noi avertizări nowcasting Cod portocaliu și galben de vijelii și ploi torenţiale valabile în localităţi din judeţele Suceava, Vrancea, Vâlcea și Buzău.Până la ora 16.30, în judeţul Suceava, în localităţile Rădăuți, Cajvana, Vicovu de Sus, Marginea, Arbore, Vicovu de Jos, Straja, Frătăuții Noi, Moldovița, Milișăuți, Frătăuții Vechi, Volovăț, Vatra Moldoviței, Horodnic de Sus, Cacica, Brodina, Putna, Bilca, Mănăstirea Humorului, Iaslovăț, Voitinel, Solca, Gălănești, Botoșana, Horodnic de Jos, Sucevița, Poieni-Solca și Burla se vor semnala averse torențiale ce vor cumula peste 35 l/mp, potrivit prognozei ANM.Vor fi și intensificări ale vântului cu viteze de peste 70…80 km/h, grindină de mici și medii dimensiuni și descărcări electrice.De asemenea, până la ora 16.00, în localitățile Mărășești, Panciu, Odobești, Vidra, Păunești, Țifești, Bolotești, Garoafa, Vizantea-Livezi, Jariștea, Movilița, Străoane, Câmpuri, Răcoasa, Vârteșcoiu, Fitionești și Broșteni din județul Vrancea este Cod portocaliu de intensificări puternice ale vântului cu viteze de peste 80…90 km/h, grindină de medii dimensiuni, descărcări electrice frecvente și ploi torențiale ce vor cumula peste 35 l/mp, anunță meteorologii.ANM: Cod galben de averse, descărcări electrice și intensificări ale vântului, în județul VâlceaÎn zona de munte a județului Vâlcea este, până la ora 16.15, Cod galben de averse ce vor depăşi 25- 30 l/mp, descărcări electrice, intensificări ale vântului și grindină de mici dimensiuni, avertizează ANM.Totodată, până la ora 16.00, în județul Buzău, în localitățile Râmnicu Sărat, Valea Râmnicului, Grebănu, Puiești, Ziduri, Topliceni, Râmnicelu, Beceni, Buda, Podgoria, Balta Albă, Bisoca, Ghergheasa, Boldu, Vâlcelele, Bălăceanu, Sărulești, Racovițeni, Murgești, Valea Salciei, Mărgăritești și Pardoși se vor semnala descărcări electrice, averse care vor cumula local 25 l/mp, scurte intensificări ale vântului și izolat grindină de dimensiuni mici.